ECVET

QECVET - Quality Control Behind European Credits of Vocational Education and Training **ECVET** on ammatillisen koulutuksen opintosuoritusten eur ﻿ ooppalainen siirtojärjestelmä, jonka tavoitteena helpottaa on eri maissa suoritettuja opintojen tai muutoin hankitun osaamisen hyödyntämistä osana tutkintoja, koko Euroopan alueella. ECVETin lähtökohtana on oppimistuloksiin perustuva järjestelmä, jossa oppimistulokset määritellään tietoina, taitoina ja pätevyytenä. Oppimistulosten ja osaamisen kuvaamisessa hyödynnetään yhteistä eurooppalaista tutkintojen ja osaamisen viitekehystä (EQF). Jokaista tutkintoa ja sen jokaista opintokokonaisuutta tai tutkinnon osaa kuvataan opintopisteiden määrällä.

Opintosuoritusten siirtojärjestelmän tarkoituksena on liikkuvuuden lisääminen, ulkomailla opitun hyödyntäminen osana tutkintoa ja tutkintojen läpinäkyvyyden lisääminen. Siirtojärjestelmä helpottaa opintosuoritusten siirtoa, keräämistä ja tunnustamista yhtenäisen kuvaustavan avulla. Järjestelmästä on hyötyä ulkomailla opitun hyödyntämisessä osana tutkintoa, kansainvälisyyden ja kansainvälisen vaihdon hyötyjen arvioimisessa ja yksilöllisiä tutkintoon johtavia opintopolkuja rakentamisessa. Ensimmäisessä vaiheessa päämääränä on koulutuksessa olevien liikkuvuuden edistäminen, mutta myöhemmin tavoitteena on laaja opintosuoritusten ja muutoin hankitun osaamisen tunnustaminen maiden välillä.